Държавен вестник, бр. 72, 2024 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  72
деца от 3- до 7-годишна възраст да се извърши 
съобразно действащата нормативна уредба.
4. Финансирането на новооткритите 2 (две) 
групи към ДГ „Чайка“, гр. Кърджали, за пе­
риода от 15.09.2024 г. до 31.12.2024 г. да бъде 
осигурено от резерва, заложен във формулата 
за разпределението на получените средства по 
Единния разходен стандарт за детските градини 
на територията на община Кърджали за 2024 г.
II. Да стартира процедура по:
1. Откриване на пристройка към основната 
сграда на ДГ „Щастие“, гр. Кърджали, с ад­
министративен адрес – ул. Крайбрежна № 22, 
кв. Веселчане, гр. Кърджали, община Кърджали, 
в която да бъдат разкрити 2 (две) нови групи 
за деца от 3- до 7-годишна възраст считано от 
15.09.2024 г.
2. Адресът, на който ще се провежда обу­
чението на децата в новосформираните 2 (две) 
групи, е – ул. Крайбрежна № 22, кв. Веселчане, 
гр. Кърджали, община Кърджали.
3. Кадровото обезпечаване на новооткритите 
2 (две) групи към ДГ „Щастие“, гр. Кърджали, 
за деца от 3- до 7-годишна възраст да се извър­
ши съобразно действащата нормативна уредба.
4. Финансирането на новооткритите 2 (две) 
групи към ДГ „Щастие“, гр. Кърджали, за пе­
риода от 15.09.2024 г. до 31.12.2024 г., да бъде 
осигурено от резерва, заложен във формулата 
за разпределението на получените средства по 
Единния разходен стандарт за детските градини 
на територията на община Кърджали за 2024 г.
Заповедта на кмета на община Кърджали да 
се обнародва в „Държавен вестник“.
Препис от настоящата заповед да се връчи 
по принадлежност за сведение и изпълнение.
Контрол по изпълнение на заповедта въз­
лагам на Веселина Тихомирова – зам.-кмет на 
община Кърджали.
Кмет: 
Е. Мюмюн
5589
ОБЩИНА ПЛОВДИВ
ЗАПОВЕД № 24-ОА-2203
от 22 август 2024 г.
На основание чл. 44, ал. 1, т. 1, т. 7 и ал. 2 
от ЗМСМА, чл. 310, ал. 5 и чл. 311, ал. 1 от 
ЗПУО, чл. 12, ал. 1 от ЗОС и във връзка с 
Решение № 285 от 1.08.2024 г. на Общинския 
съвет – Пловдив, нареждам:
I. Да се преобразува ДГ „Люляк“ с адми­
нистративен адрес: гр. Пловдив, район „Цен­
трален“, ул. Екзарх Йосиф № 4, втори адрес: 
ул. Иван Вазов № 16, и трети адрес: ул. Теодосий 
Търновски № 7, чрез вливане в ДГ „Каменица“ 
с административен адрес: гр. Пловдив, район 
„Централен“, ул. Хан Аспарух № 57, втори ад­
рес: ул. Лъджене № 13. Преобразуваната ДГ 
„Каменица“ да е с административен адрес: гр. 
Пловдив, район „Централен“, ул. Хан Аспарух 
№ 57, втори адрес: ул. Лъджене № 13, трети 
адрес: ул. Екзарх Йосиф № 4, четвърти адрес: 
ул. Иван Вазов № 16, и пети адрес: ул. Теодосий 
Търновски № 7, считано от 1 септември 2024 г.
II. Ръководството на преобразуваната чрез 
вливане ДГ „Каменица“ да бъде поето от на­
стоящия директор на ДГ „Люляк“.
III. Да се извърши инвентаризация на на­
личната материално-техническа база на прео­
бразуваната ДГ „Каменица“.
ІV. Да се предоставят сградите, прилежащите 
терени, наличният инвентар и задължителната 
документация на ДГ „Люляк“ за съхранение, 
управление и стопанисване на директора на 
преобразуваната чрез вливане ДГ „Каменица“.
V. Трудовите правоотношения със служи­
телите на преобразуваните детски градини 
да бъдат уредени при условията на чл. 123 от 
Кодекса на труда.
VI. Контрол по изпълнението за заповедта 
възлагам на Женя Петкова – зам.-кмет „Финан­
си, общинска икономика и социална политика“, 
и Владимир Темелков – зам.-кмет „Дигитали­
зация, европейски политики, бизнес развитие 
и образование“.
VII. Настоящата заповед да се сведе до 
знание­то на заинтересованите лица за сведение 
и изпълнение.
VIII. Заповедта може да се обжалва в 14-дне­
вен срок от обнародването є в „Държавен вест­
ник“ пред Административния съд – Пловдив.
Кмет:
К. Димитров
5675
ОБЩИНА ЧЕРВЕН БРЯГ
РЕШЕНИЕ № 230
от 31 юли 2024 г.
На основание чл. 21, ал. 1, т. 11 от ЗМСМА, 
чл. 127, ал. 6 във връзка с чл. 136, ал. 1 от ЗУТ, 
представеното от кмета на общината в общинския 
съвет с вх. № 07-01-200/5.07.2024 г. предложение 
относно одобряване на проект за изменение на 
общия устройствен план (ОУП) на община Червен 
бряг в обхвата на ПИ 61950.55.13 и ПИ 61950.57.12 
по КККР за землището на с. Ракита, община 
Червен бряг, и предложение от Комисията по 
устройство на територията, благоустрояване, 
комунални дейности, екология и транспорт от 
заседание, проведено на 22.07.2024 г., Общин­
ският съвет – Червен бряг, реши:
Одобрява изменение на ОУП на община Чер­
вен бряг на основание чл. 134, ал. 1, т. 8 от ЗУТ 
за територията на ПИ 61950.55.13 и ПИ 61950.57.12 
по КККР за землището на с. Ракита, с което за 
територията на имотите се установява режим 
на „устройствени зони и територии за произ­
водствени и складови дейности – „Пп“, с право 
на промяна на предназначението от земеделска 
земя, при спазване изискванията и нормативите 
на чл. 25 от Наредба № 7 от 2003 г. за правила 
и нормативи за устройство на отделните видове 
територии и устройствени зони.
Председател: 
П. Костов
5631